KOMENTE TË PËRGJITHSHME

Mbi raportin e monitorimit të Drejtorisë së Përgjithshme të Arkivave 
për 12 mujorin e vitit 2023
1. Karakteristikat kryesore të shpenzimeve.

Drejtoria e Përgjithshme e Arkivave, për vitin 2023, administron dhe menaxhon fondet publike sipas një programi të miratuar, e konkretisht:

1. Programi “Planifikim, menaxhim administrim”

Në fund të 12 mujorit të vitit 2023 situata në lidhje me realizimin e shpenzimeve të buxhetit, krahasuar me planin vjetor me ndryshime, paraqitet si më poshtë:

                                                                                                        % e realizimit 

                                                                                                                           kundrejt buxhetit vjetor

1. Programi “Planifikim, menaxhim administrim”                             100
 Totali i DPA                                                                          
       100
Duke gjykuar mbi realizimin në vlerë të shpenzimeve të përgjithshme të këtij institucioni konstatojmë një performancë të mirë në realizimin e tyre. 
Sipas zërave përbërës të shpenzimeve, situata në fund të vitit 2023 paraqitet e tillë:

                                                                                Në mijë lekë
	Planifikim, menaxhim administrim
	Plani me ndryshime
	Fakti
	% e realizimit

	Shpenzime korrente
	238,700
	237,792
	100

	Shpenzime kapitale
	125,000
	124,990
	100

	Totali i DPA-së
	363,700
	362,782
	100


Lidhur me këtë institucion evidentohet një performancë shumë e mirë në realizimin e shpenzimeve korrente dhe për shpenzimet kapitale prej 100%.
Shpenzimet e personelit janë realizuar plotësish edhe pse nga nr organik i tyre ka patur vakanca, kjo për shkak se me VKM-në Nr.35 datë 19.01.2022 “Për përcaktimin e punonjësve me kontratë të përkohëshme për vitin 2023 në njësitë e qeverisjes qëndrore”.
Lidhur me shpenzimet kapitale, DPA nuk ka shpenzime kapitale me financim të huaj por vetem me financim të brendshëm. Disa nga projektet e përfunduara në vitin 2023 përmendim: “Rikonstruksioni i DPA-së dhe ndertimi i muzeumit”, Muzealizimi dhe mbrojtja nga zjarri”, Mirëmbjatja e sistemit akses dhe kontrolli”, Aspirimi i laboratorit”.
2. Informacion mbi volumin dhe madhësinë e ndryshimit të buxhetit.

Për këtë institucion situata në lidhje me ndryshimet në planifikim gjatë vitit 2023, përfshirë këtu buxhetin fillestar dhe buxhetin me ndryshimet e ndodhura gjatë kësaj periudhe, paraqitet në tabelën e mëposhtme:

                                                                                              Në lekë
	Programet
	Buxheti fillestar 2023
	Buxheti me ndryshime
	Diferenca

	Planifikim menaxhim administrim
	272,700,000
	363,700,000
	91,000,000

	Totali i DPA
	272,700,000
	363,700,000
	91,000,000


Sikurse shohim ka diferencë ndërmjet buxhetit fillestar dhe buxhetit me ndryshime për vitin 2023, për DPA-në. Kjo shifër rakordon me shtesën e vendosur në dispozicion për fondin e veçantë dhe rimburesimin e telefonisë celulare prej 500 mijë lekë Art.606, shtesës së vendosur në dispozicion të institucionit për përballimin e efektit të rritjes së pagave sipas VKM nr. 325, datë 31.5.2023 “Për miratimin e strukturës së pagave, niveleve të pagave dhe shtesave të tjera mbi pagë të Zëvendësministrit, Funksionarëve të Kabineteve, Perfektit, Nënperfektit, Nëpunësve Civilë dhe Nëpunësve në disa institucione të administratës publike”, të VKM nr. 326, datë 31.5.2023 “Për pagat e punonjësve mbështetës dhe punonjësve të tjerëtë specialiteteve të ndryshme në disa institucione të administratës publike”, si edhe zbatimit të Aktit Normativ Nr. 5, datë 18.10.2023 dhe Nr. 6 datë 14.12.2023 “Për disa ndyshime dhe shtesa në ligjin nr. 84/2022, “Për buxhetin e vitit 2023”.
4.  Komente:

· Raporti i monitorimit të Drejtorisë së Përgjithshme të Arkivave është paraqitur në kohë në përputhje me afatet e përcaktuara në udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”. 

· Raporti i monitorimit të DPA është i shoqëruar me të gjithë setin përkatës sipas udhëzimit nr. 14, datë 30.05.2023 “Për procedurat standard të monitorimit të buxhetit, për njësitë e qeverisjes qendrore”, por nuk është plotësuar informacioni në AFMIS lidhur me të dhënat e realizimit faktik të produkteve (Output monitoring data). Ky plotësim duhet të bëhet për secilën periudhë sipas 4 mujorëve.
· Në raportin e monitorimit të raportuar nga DPA janë përfshirë të ardhurat si vlerë por nuk jepet asnjë informacion lidhur me përdorimin e tyre. Kërkohet që pjesë e analizës narative të bëhet edhe ky informacion.
· Drejtoria e Përgjithshme e Arkivave ka publikuar në faqen e internetit raportin e monitorimit për vitin 2023 në linkun : https://www.arkiva.gov.al/programi-i-transparences
